Karel Orlita

Mons. Karel Orlita (* 18. január 1970, Ostrava-Vítkovice) je český rímskokatolícky kňaz, básnik a pápežský kaplán, doktor kanonického práva, súdny vikár brnianskej diecézy, kanonik Kráľovskej stoličnej kapituly sv. Petra a Pavla v Brne a od roku 2012 aj prezident Akadémie kanonického práva.

Pochádza z Veverskej Bítýšky, jeho otec Karol Orlita starší pracoval ako zámočník. V roku 1987 sa vyučil strojným mechanikom v kuřimskom strednom odbornom učilišti, potom začal pracovať v továrni TOS Kuřim. Pri zamestnaní vyštudoval strednú školu a roku 1991 zložil maturitnú skúšku. V roku 1992 vstúpil do teologického konviktu v Litoměřiciach a o rok neskôr do olomouckého kňazského seminára. Tam svojimi básňami doplnil zbierku mariánskych modlitieb Totus Tuus, zostavenú olomouckými bohoslovcami a v rozšírenej podobe vydanú znovu v rokoch 1994 a 2008. Roku 1998 získal magisterský titul a nastúpil jednoročnú diakonskú službu vo farnosti pri kostole sv. Mikuláša v Znojme. Po kňazskom svätení, ktoré prijal 26. júna 1999 v Brne, bol ustanovený farským vikárom v Křižanove a excurrendo tiež v Heřmanove pri Velkej Bíteši. Jeho křižanovské pôsobenie bolo v rokoch 2001 až 2003 prerušené štúdiom kanonického práva na Pápežskej lateránskej univerzite, kde získal licenciát kanonického práva.

V júli 2005 sa stal súdnym vikárom brnianskej diecézy a od septembra 2009 bol navyše ustanovený farským vikárom v brnenskej farnosti pri katedrále sv. Petra a Pavla. Dňa 23. augusta 2008 ho pápež Benedikt XVI. menoval kaplánom Jeho Svätosti. V decembri 2011 sa Karel Orlita stal kanonikom brnenskej kapituly. Okrem toho pôsobí ako prezident Akadémie kanonického práva, biskupský delegát pre zasvätené panny, postulátor beatifikačného riadenia služobníkov Božích Václava Drbolu a Jána Bulu a od roku 2013 aj ako zastupujúci exorcista pre brniansku diecézu, do júla 2014 bol taktiež biskupským delegátom. V septembri 2023 bol zvolený do funkcie predsedu Medzinárodnej asociácie exorcistov (AIE).

 Diela 
 Karel Orlita (pseudonym Karel Václav): Prvorozené básně, vlastným nákladom, Brno 1991
 Karel Orlita: Úžas nad křížem, Katolický týdeník 27-28/1999, str. 4
 Karel Orlita: (pseudonym Karel Václav): Nevidívaný pohled, Akademie kanonického práva, Brno 2017

 Referencie 

 Literatúra 
 Lubomír Machala: Průvodce po nových jménech české poezie a prózy 1990-1995, Rubico, Olomouc 1996, , str. 116
 Luděk Navara: Věřím, že svatý Bula bude viset v kostelech (rozhovor s Mons. ICDr. Karlom Orlitom), Mladá fronta Dnes 27. 11. 2009, str. A14
 Petr Chňoupek: Karel Orlita: „Jan Bula je mým přítelem.“ (rozhovor s Mons. ICDr. Karlom Orlitom), Horácké noviny 3. 9. 2010, str. 4

 Iné projekty 

 Externé odkazy 
 Zoznam diel v Súbornom katalógu ČR, ktorých autorom alebo témou je Karel Orlita
 Karel Orlita jmenován papežským kaplanem
 Před půlnocí 20. 10. 2000
 Pro a proti 3. 3. 2014 (rozhovor s Mons. ICDr. Karlom Orlitom a prof. PaedDr. ThDr. MUDr. et MUDr. Jaroslavom Maxmiliánom Kašparů)
 Fotografie Mons. ICDr. Karla Orlitu  Archivované 27. 2. 2015 na Wayback Machine.
 Znak Mons. ICDr. Karla Orlitu

 Zdroj 

Kategória:Českí rímskokatolícki kňazi
Kategória:Českí náboženskí spisovatelia
Kategória:Exorcisti
Kategória:Kanonici
Kategória:Absolventi pápežských vysokých škôl
Kategória:Osobnosti z Ostravy